বরিশাল ব্লাস্টের ফিন্যান্স অ্যান্ড অ্যাডমিনিস্ট্রেটিভ অফিসার সাবিনা নাজনীন জানান, সরকারি ছুটির দিন হওয়ায় অফিস বন্ধ ছিল। বেলা পৌনে ১টার দিকে সহকর্মীদের কাছ থেকে খবর পেয়ে অফিসে এসে দেখেন ফায়ার সার্ভিস কর্মীরা আগুন নিয়ন্ত্রণের কাজ করছে। আগুন নিয়ন্ত্রণে আসার আগেই অফিসে থাকা ১৩শ’ মামলার এবং ৪শ’ সালিশের নথি, ৪টি কম্পিউটার, আইনের বই, প্রশাসনিক এবং হিসাব সংক্রান্ত যাবতীয় কাগজপত্র পুড়ে গেছে। বন্ধ অফিসে কিভাবে আগুন লেগেছে, তা বলতে পারেননি তিনি। বরিশাল ব্লাস্টের স্টাফ আইনজীবী অ্যাডভোকেট শাহিদা তালুকদার জানান, ৯৪ সাল থেকে বরিশালে ব্লাস্টের কার্যক্রম শুরু হয়। আগুনে মামলা এবং সালিশের নথিগুলো পুড়ে যাওয়ায় আগামী দিনে কিভাবে সেসব মামলা পরিচালনা করবেন তা অনিশ্চিত হয়ে গেছে।